4. schôdza NR SR - 3.deň - B. popoludní
Dátum: 2023-11-28
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

107. Ďakujem veľmi pekne. Milé kolegyne, milí kolegovia, naozaj sme si vypočuli počas tých dní, čo sme tu sedeli, krásne veci. Rozprávajú nám tuná poslanci koalície, že tu robíme frašku. No ja si myslím, že frašku robia oni. No ja si myslím, že frašku robia oni. Ja by som dal tomu Šutajovi Eštokovi sto dní na to, aby sa ukázal, aby, aby ukázal, aký je skvelý minister vnútra a ako to myslí s policajtami dobre. Ale on, ako ste už počuli, už po chvíľke urobil to, čo robí každý človek, ktorému prikazujú, aby robil veci nie tak, ako chce on, ale ako chce Fico. Urobil... (Ruch v sále. Rečník sa odmlčal a otočil k časti predsedníctva.) Nevyrušujem vás? (Reakcia z pléna.) No lebo vy mňa áno. (Reakcie z pléna.) A môžte sa ísť baviť vonku, chlapci? (Reakcia z pléna.) Jáj. A toto sú oni, toto je tá nová politická kultúra, toto je tá nová politická kultúra. Povedal, povedal... (Reakcia z pléna.) To je môj čas. To je, to je, to povedal presne Pellegrini predtým, že my budeme iní, my budeme mať inú politickú kultúru. Vyrušujú tu. Veď choďte do toho baru, tam sa rozprávajte vzadu, teda do toho salónika, tam sa, tam si da... tam sa rozprávajte. Ale je to neskutočne nechutné, keď tu vyrušujete, rozprávate. Ako mne tu minule povedal, že vykrikujem, no tuná vykrikovajú... vykrikujú stále, takže toto je tá nová politická kultúra, to som vám len chcel povedať. Ale vrátim sa k tomu, o čom rozprávam. Chcem reagovať na niektoré veci. Jarjabek tu povedal, že sú to udavači. Ľudia, prípadne policajti, ktorí vypovedajú, sú udavači. To znamená, každý čestný človek, ktorý odteraz bude chcieť niečo proti smerákom povedať, tak je udavač. (Krátka pauza. Reakcia z pléna.) Vzdychol si, lebo je to pravda. (Povedané so smiechom.) Sú udavači! (Reakcia z pléna.) Sú udavači! (Ruch v sále.) Sú udavači. Rozumiete tomu? A ďalšie, tí čo vyšetrujú, sú zločinci. Toto sa národu snažia povedať. Tí, čo vypovedajú, sú udavači a tí, čo vyšetrujú, sú zločinci. Ale len proti nim! Len proti nim. Keď čestný človek proti nim vystúpi, tak je, tak je udavač, blázon a šašo. Iné mu nemôžu povedať, iné mu nemôžu povedať a potom sú nervózni. To, že sa zodvihli a všetci odišli, keď Matovič rozprával to, čo si myslíte, že tú pravdu, ktorú vám tu rozprával, že ju zamlčíte, že sa tam skryjete dozadu a zaleziete dozadu?! To čo ste si akože, to je, aký protest čoho?! Len ste ukázali, že si neviete vypočuť! My sme tu počúvali aj Gašpara, aj Fica sme si tu vypočuli, vy nemáte ani chochmesa si to vypočuť, ani chochmesa, ale tú pravdu, ktorú tu Igor Matovič hovoril, tak tú naozaj tú neviete zamlčať. A to sa deje, to sa deje. Chcete, aby ľudia zabudli na vaše kšefty, na vaše zločiny. Chcete, aby zabudli, že Pellegrini, ktorý je predseda parlamentu, zobral podľa toho udavača 150-tisíc! Ale veď čo... za čo to zobral?! Zobral to za kšeft, zobral to za kšeft, ktorý dohodil za 15 mil. A keď tam prišiel Matovič, tak ten kšeft, ktorý Mato... ktorý Pellegrini urobil za 15 mil., tak urobili na finančnej správe za 25-tisíc! Ja neverím... (Reakcia z pléna.) Dvadsaťosem? Dvadsaťosem. Ja neverím, že, že vy naozaj niektorí, Farkašovský, že to nevidíš?! Ty si to nevidel? Ja tomu nerozumiem, ja tomu nerozumiem! Fakt ako usmievaš sa, ale potom sa ťa spýtam alebo odpovedz mi, ty si nevidel tie kšefty, čo tú robili? Máme tu ministra obrany, ktoré... ktorého, nemecký súd jasne povedal, že nám, že uniesli, uniesli Vietnamca! A on tu sedí, usmieva sa. Premiéra, máme premiéra republiky, premiéra republiky, ktorý, ktorý bol veľmi dobrý priateľ s Vadalom. On priniesol na úrad vlády Vadalu, Troškovú a mafiu. Veď to je taká hanba, to je taká hanba! Fico nemá kožu na tvári, nemá kožu na tvári! Rozprávate nám tu, že protizákonné, Fico sa snaží tiež dokázať, že nahrávky z chaty sú protizákonné. Ale tie nahrávky, čo zmanipulovali, tie nahrávky, ktoré oni podsúvajú, tak tie sú zákonné! Ale ja verím, že naozaj slovenský národ, slovenský národ vidí, jasné, 30 % tu volilo Fica, ale to robil, to mal aj, to mal aj Mečiar a ďalší, Harabin a ďalší títo z toho spektra, tam, to je, to je čistá ka... Ale to tak je. Ale je tu 70 % ľudí, o ktorých som presvedčený, že vidia a reálne, reálne vidia, čo sa tu dialo. Kšefty! Prečo sa zriadili úrady, prečo, prečo teraz zriadili ministerstvo školstva Dankovi? No lebo chudák Danko je nervózny z toho, že má toho málo, no tak mu zriadili ministerstvo školstva. (Reakcie z pléna.) Športu. Pardon. (Reakcie z pléna.) Myslíte, že teraz im niekto povie, že nevykrikujte? Myslíte, že im, že im... Alebo Šimečka no tu vzadu sedí, ja tiež by som chcel poprosiť, že keby niekedy ich upozornil trošičku, že nech nevyrušujú, ale vy ste nový, ja viem, že sa to naučíte niekedy, lebo mňa upozorňujú. Všimnite si, že mňa Danko, Blaha, to je ten, čo má rád diktátorov, tak títo ma upozorňujú. A len tiež poviem niekedy, reagujem na to, že keď tu postavil sa Šutaj Eštok a nadával mi do šašov, tak som povedal, čo si to dovoľuje. Viete, nadávate nám naozaj rôznymi nadávkami, ale... hovoríte, že sme kút hanby, ale ja som dal, spravil takú anketu, že ako ich máte nazvať. Viete, ako tí ľudia píšu? Kút zlodejov, kút zločincov, kút mafiánov, kút, kút klamárov. A mne sa strašne jedno, jedno páčilo, že kút bez hanby. To je nádherné. Kút bez hanby. To je, to je presne to. Na záver chcem povedať, teda tesne na záver chcem povedať, že ja som tiež presvedčený, že niektorí poslanci, čo tú sedia aj z SNS, aj z HLAS-u, aj zo SMER-u, tam je toho strašne málo, ale naozaj majú tú česť a tú morálku majú v sebe. Som o tom presvedčený, lebo o tom rozprávajú. Tak keď to majú v sebe, tak ja neviem, že či im naozaj nevadí napríklad to, že Pellegrini nevie, nevie dokázať, odkiaľ má na tie byty, na tie autá. Alebo to len ticho, ticho prejdete preto, lebo, lebo je to Peter Pellegrini a sme v strane a budeme mať nejaké výhody. Veď pán Kéry povedal, že on, on vyjde čestne, čestne. Pán Kéry, čestne, vy neviete, čo sa dialo u vás? To naozaj to chcete povedať, že keď vy ste čestný človek, tak zatvoríte obe oči a nevidíte, čo tu robili? Čo tu robil Fico? Čo tu robil Fico napríklad s Pellegrinim? Takže ešte raz, koho my tu máme. Máme tu Fica, ktorý nám doniesol do vlády Vadalu, ktorý prikazoval prokurátorom, sudcom, policajtom, ako majú vyšetrovať. Máme tu Kaliňáka, ktorého, ktorého, naozaj v Nemecku súdy povedali, uniesli to cez Kaliňáka. Máme tu Druckera, ktorý, ktorý je, ktorý má na krku kšefty, ktorého v médiách, pozrite si, Drucker, kšefty s pozemkami. Máme tu Pellegriniho, ktorý, ktorého volali mister 150-tisíc. Máme tu Tarabu, ktorý kšeftoval s obvineným SIS-károm, máme tu Eštoka, pravú ruku, pravú ruku Kičurovu. A pozrite si na internete, veď to tam je, nosil domov ruličky peňazí. Toto my máme vo vláde. Toto my máme vo vláde. Fico tu vytváral o nás, že, že sme, že, že máme chaos, že sme urobili chaos. Figu borovú. Počas našej vlády dôchodci, zdravotníci, rodiny s deťmi, ťažko zdravotne postihnutí ľudia, ľudia dostávali peniaze. Teraz tie peniaze chcete tým ľuďom ušetriť. Viete prečo? Aby bolo pre tých, ktorým tie peniaze budete dávať. Vašim ľuďom. Ďakujem veľmi pekne. (Potlesk.)